Kies 'n Aandeel: Lesers brand dié week vas | Netwerk24
Deur William Horne 30 Maart 2019 06:30
Week vier van Netwerk24 Sake se Kies 'n Aandeel-speletjie om lesers kans te gee om hul slag met aandele te wys, is alweer verby. En dié week was lesers toe nie so gelukkig nie.
Vandeesweek was daar slegs twee aandele wat 'n opbrengs gelewer het, maar die meerderheid lesers het vir die eerste keer in die Kies 'n Aandeel-spel die pot misgesit.
Die top-aandeel was Discovery, en slegs 23% van lesers het dié keer die spyker op die kop geslaan. In 'n week waarin dié wenner 2,19% gegroei het, was daar stywe kompetisie om 'n opbrengs te jaag.
Remgro, die top-keuse onder lesers dié week met 30% van die stemme, het maar derde op die ranglys van toppresteerders geval en 0,41% opbrengs opgelewer.
Die swakste aandeel van die week was Sibanye-Stillwater, wat 8,1% van sy waarde in slegs vyf dae verloor het. Lesers wat vir dié aandeel gestem het, en 'n hele 20% het, het R8 100 van hul fiktiewe R100 000 belegging verloor.
ongewildste aandeel wat lesers se stemme betref nie.
Die grafika hieronder gee 'n gedetailleerde ontleding van hoe jou fiktiewe R100 000-belegging in week vier van Kies 'n Aandeel gevaar het.
Speel weer Sondagaand saam en kyk of jy die nuus wat jy lees tot jou voordeel kan inspan – al is dit net speel-speel.